**PROGRAM MANAGERIAL**

**pentru candidatura la funcția de**

**DIRECTOR DEPARTAMENT**

**la Departamentul de**

**INGINERIE MINIERĂ, TOPOGRAFIE ȘI CONSTRUCȚII**

**FACULTATEA DE MINE**

Candidat:

Șef lucr.dr.ing. MARIAN Dacian-Paul

**PROGRAM MANAGERIAL**

Departamentul de Inginerie minieră, Topografie și Construcții gestionează trei dintre cele mai vechi specializări la studiile de licență ale Universității din Petroșani, și anume: Inginerie minieră, Topografie minieră și Construcții miniere. Așadar, putem spune că până în prezent rolul acestui departament în cadrul Facultății de Mine și chiar al Universității din Petroșani a fost unul determinant. Pentru a stabili măsurile necesare dezvoltării nivelului didactic și științific al departamentului pentru perioada 2020-2024, este necesară o analiză realistă a situației actuale în care să se evidențieze atât aspectele pozitive cât și lipsurile din activitatea departamentului.

**Analiza situației actuale a departamentului**

***Puncte tari***

* Catedra are în componență cadre didactice deosebit de valoroase (din punct de vedere profesional și moral) cu experiență vastă în învățământul superior, precum și în producție sau cercetare-proiectare;
* O bună acoperire cu material didactic a disciplinelor gestionate de departament;
* Departamentul oferă posibilitatea formării pe trei cicluri de programe de studiu (licență, masterat și doctorat);
* Relații cu mediul de afaceri;
* O bogată activitate de cercetare.

***Puncte slabe***

* Vizibilitate redusă a specializărilor departamentului;
* Vizibilitate moderată a cadrelor didactice la nivel național și internațional;
* Număr insuficient de cadre didactice;
* Dotarea tehnică insuficientă a departamentului.

***Oportunități***

* Posibilități de aderare la asociații profesionale recunoscute pe plan intern și internațional;
* Posibilitatea încheierii de noi acorduri de parteneriat cu instituții din țară și din străinătate;
* Posibilitatea atragerii de fonduri prin granturi sau contracte de cercetare;
* Existența burselor Erasmus pentru cadre didactice și studenți.

***Amenințări***

* Există riscul neacoperirii cu personal didactic în viitorul apropiat;
* Înăsprirea criteriilor de avansare a cadrelor didactice (în strânsă legătură cu situația financiară a universității);
* Scăderea drastică a numărului de studenți;
* Interesul redus al tinerilor față de specializările cu specific minier.

**Obiective strategice**

Scopul principal al acestui plan managerial este acela de a stabili într-o măsură realistă direcții concrete, în vederea îmbunătățirii poziției pe care o are departamentul de Inginerie minieră, Topografie și Construcții în cadrul Universității din Petroșani și în spațiul academic de specialitate din țară și străinătate. Pentru aceasta este necesar a se ține seama de nevoile cadrelor didactice, ale studenților și de situația actuală pe piața muncii.

Activitatea managerială a departamentului se încadrează în misiunea universității și urmărește formarea de specialiști în domeniile gestionate de către departament precum și îmbunătățirea calității procesului de învățământ și al cercetării științifice. Drept urmare, principalele obiective avute în vedere sunt următoarele:

* *Creșterea calității activității didactice;*
* *Creșterea calității activității științifice;*
* *Promovarea specializărilor din cadrul departamentului;*
* *Îmbunătățirea resurselor financiare ale departamentului;*
* *Dezvoltarea de relații cu mediul de afaceri.*

***Creșterea calității activității didactice:***

O desfășurare eficientă și modernă a activității didactice presupune luarea în considere a următoarelor elemente: centrarea pe student a actului educațional; transferarea ponderii procesului de învățământ de pe predare pe învățare; concentrarea acțiunilor pe rezultatele învățării; direcționarea actului educațional către dobândirea de cunoștințe, abilități și competențe impuse viitorilor absolvenți de către piața muncii.

Punerea în operă a acestor principii se va realiza aplicând anumite măsuri care să pună actul educațional în concordanță cu cerințele actuale:

* Atragerea unor cadre didactice tinere și pe cât posibil cu experiență (având în vedere faptul că în trecutul nu foarte îndepărtat, din departament s-au retras mai multe cadre didactice, prin pensionare și nu numai, iar în viitorul apropiat alte două persoane sunt în prag de pensionare apare această necesitate);
* Dezvoltarea activității didactice a membrilor departamentului pe 2-3 discipline din planul de învățământ pe toată durata de angajare în cadrul Universității;
* Susținerea procesului de promovare a cadrelor didactice pe criterii de performanță;
* Implicarea doctoranzilor în activitatea didactică;
* Atragerea de cadre didactice asociate cu o bogată experiență practică;
* Încurajarea elaborării suporturilor de curs pentru fiecare disciplină din planul de învățământ;
* Elaborarea de îndrumare de laborator sau proiect;
* Utilizarea tehnologiilor moderne în procesul de predare (metode interactive de predare, mijloace audio-vizuale etc.);
* îmbunătățirea caracterului aplicativ al seminariilor, laboratoarelor și al proiectelor;
* stimularea studenților în ceea ce privește studiul individual și activitatea în echipă;
* Încurajarea participării cadrelor didactice la schimburi de experiență în alte centre universitare din țară și străinătate;
* Atragerea de fonduri în vederea dotării laboratoarelor cu: calculatoare la standarde actuale, software de specialitate, aparatură modernă etc.

***Creșterea calității activității științifice:***

Activitatea de cercetare științifică și activitatea didactică nu pot fi separate. Aceste activități principale ale mediului universitar constituie structura de susținere a învățământului superior tehnico-ingineresc. Prestigiul cadrelor didactice nu se poate obține decât prin îmbinarea activității de cercetare științifică cu activitatea didactică. Cadrul didactic trebuie să fie în primul rând un cercetător valoros, capabil să transmită studenților săi baza de cunoștințe acumulate de acesta, de-a lungul timpului. În acest sens trebuie luate în considerare următoarele obiective:

* Participarea la licitații în vederea obținerii unor contracte de cercetare lansate de unități economice din țară;
* Formarea unei echipe de cadre didactice în vederea identificării surselor de finanțare prin granturi de cercetare (și nu numai) și redactării documentațiilor necesare accesării acestora;
* Încurajarea publicării rezultatelor cercetării în reviste ISI cu factor de impact;
* Încurajarea publicării de articole în Revista Minelor și Annals of the University of Petroșani – Mining Engineering (reviste gestionate în prezent de departamentul de Inginerie minieră, Topografie și Construcții);
* Creșterea numărului de participări la manifestări științifice naționale și internaționale;
* Implicarea doctoranzilor și chiar a studenților în proiectele de cercetare științifică;
* Încurajarea doctoranzilor (și sprijinirea acestora) în vederea participării la diferite simpozioane, precum și pentru publicarea de articole indexate ISI sau BDI;
* Îmbunătățirea rezultatelor cercetării fundamentale prin creșterea calității lucrărilor de doctorat;
* Încurajarea studenților de a participa la simpozioane studențești (inclusiv la simpozionul GEOECOLOGIA);
* Dezvoltarea de relații de cooperare cu instituții de învățământ și de cercetare din țară și străinătate;
* Încurajarea citării reciproce între cadrele didactice din departament;
* Participarea membrilor departamentului la cursuri de perfecționare (utilizarea unor soft-uri specializate ș.a.).

***Promovarea specializărilor din cadrul departamentului:***

În ultima perioadă se observă o lipsă de interes a absolvenților de liceu în ceea ce privește specializările din cadrul departamentului (sau mai bine spus a specializărilor din cadrul Facultății de Mine). Din acest motiv se impune o promovare mai serioasă a specializărilor, în acest sens trebuie avute în vedere următoarele obiective:

* Implicarea tuturor cadrelor didactice din departament în promovarea Universității din Petroșani și în special a specializărilor departamentului în liceele din Valea Jiului și nu numai;
* Publicitate în mediul online;
* Implicarea absolvenților (foștilor studenți) în procesul de promovare;
* Creșterea atractivității specializărilor în ochii potențialilor candidați;

***Îmbunătățirea resurselor financiare ale departamentului:***

* Gestionarea eficientă și echitabilă a resurselor financiare alocate departamentului;
* Îmbunătățirea resurselor financiare obținute din afara Universității (granturi, contracte de cercetare, sponsorizări ș.a.);
* Susținerea departamentului în fața conducerii universității în vederea îmbunătățirii spațiilor de învățământ și din punct de vedere al dotărilor.

***Dezvoltarea de relații cu mediul de afaceri:***

Numeroase firme din țară și din străinătate întâmpină dificultăți în atragerea și menținerea personalului calificat. În aceste condiții, departamentul trebuie să fie o punte de legătură între firmele cu specific minier (și nu numai) și studenți/absolvenți. Pentru aceasta trebuie avute în vedere următoarele:

* Încheierea de parteneriate cu cât mai multe firme de profil;
* Încercarea obținerii de burse pentru studenți;
* Trimiterea studenților în practică;
* Direcționarea absolvenților înspre anumite firme de profil în vederea angajării;
* Promovarea specializărilor departamentului prin intermediul firmelor partenere.

**Considerații finale**

Propun acest program managerial cu convingerea că toate aspectele prezentate mai sus sunt realizabile doar cu sprijinul întregului colectiv al departamentului. Cred cu tărie că problemele cu care se confruntă în prezent departamentul de Inginerie minieră, Topografie și Construcții pot fi înlăturate prin îndeplinirea acestor obiective.

Petroșani, Șef lucr.dr.ing. MARIAN Dacian-Paul

25.11.2019